Raquel Barreira

D'Raquel Barreira, gebuer den 2. November 1976 zu Lissabon, ass eng portugisesch Sängerin.

D'Raquel Barreira ass als Kand mat hiren Elteren op Lëtzebuerg wunne komm, wou si an d'Europaschoul gaangen ass.

1997 gouf si Sängerin an der Rockgrupp Brainchild an huet op Radio Latina Museksemissioune moderéiert. Si huet no an no ëmmer méi mat anere Gruppen zesummegespillt, wéi z. B. Taboola Rasa. 1999 huet se hir éischt CD opgeholl, Imagens ("Biller"), wouvu se déi meescht Texter selwer geschriwwen hat. D'Musek war vum Thierry Kinsch. Lues a lues huet se sech als Sängerin en Numm gemaach, an huet dann och Brainchild verlooss. Verschiddener vun hire Lidder koumen am Soundtrack vu Filmer zum Asaz: Le Club des Chômeurs, La Revanche a J'ai toujours voulu être une sainte.

2005 huet se, zesumme mam Al Lenners a Georges Urwald, d'Raquel Barreira Acoustic Group gegrënnt an hir zweet CD publizéiert: Notas soltas ("Fräi Nouten").

2014 huet se, mat dem João Godinho op der portugisescher Gittar, an dem Paulo Simões op der akustescher Gittar, "Momentos de fado" erausbruecht.https://www.contacto.lu/cultura/raquel-barreira-lanca-novo-lbum/365575.html

 Um Spaweck 
 Hir Homepage
 Portrait

Kategorie:Portugisesch Sänger
Kategorie:Gebuer 1976